Nox erat, et placidum carpebant fessa soporem Corpora per terras, silvaeque et saeva quierant Aequora, cum medio volvuntur sidera lapsu, Cum tacet omnis ager, pecudes pictaeque volucres, Quaeque lacus late liquidos, quaeque aspera dumis Rura tenent, somno positae sub nocte silenti .... ... . Iam volans apicem et latera ardua cernit Atlantis duri, caelum qui vertice fulcit ; Atlantis cinctum adsidue cui nubibus atris Piniferum caput et vento pulsatur et imbri; Nix humero infusa tegit, tum flumina mento Praecipitant senis, et glacie riget horrida barba. Et iam prima novo spargebat lumine terra Tithoni croceum linquens Aurora cubile. (CARO, IV. 115).